open-index/open-wikipedia-markdown huggingface dataset:
Agésipolis II.

**Agésipolis II.** () bol kráľ Sparty od roku 371 pred Kr. do roku 369 pred Kr. Pochádzal z kráľovskej rodiny Agiovcov (gréc. Agiadón) Jeho spolukráľ Agésilaos II. patril do kráľovskej rodiny Eurypontovcov (gréc. Eurypontidón).

Kráľom sa stal po smrti otca Kleombrota, ktorý zomrel v bitke pri Leuktre, kde spartské vojsko utrpelo od Tébanov totálnu porážku. Dôsledky tejto udalosti boli pre Spartu katastrofálne. Počas krátkeho panovania Agésipolisa II. sa od Sparty odtrhla väčšina spojeneckých a podmanených miest, Peloponézsky spolok sa rozpadol a proti Sparte povstali aj Messénčania a Arkádčania, ktorým na pomoc prišlo sedemdesiat tisícové vojsko z celej Boiótie pod velením Epameinóndaa. Celých tristopäťdesiat rokov trvala vláda Sparty nad týmto územím a teraz sa skončila. Sparta sa už nikdy nespamätala a prestala byť hegemónom v Grécku. 

Agésipolis II. kraľoval len niečo vyše roka a nie je známe akú úlohu odohral v týchto pohnutých časoch. Jeho spolukráľ Agesilaos II.
sa ešte neskôr pokúsil obnoviť prestíž Sparty, ale zatiaľ sa snažil urovnať situáciu mierovými rokovaniami. Agésipolis II. zomrel v roku 369 pred Kr. Dediča nemal a preto sa následníkom stal jeho brat Kleomenes.
## Zdroje

* Vojtech Zamarovský, *Grécky zázrak*
* Pausanias, *Periégésis tés Hellados*
* Diodoros Sicílsky, *Bibliotheca historia*

Kategória:Vládcovia Sparty
Charles Kuen Kao

**Charles Kuen Kao** (; zjednodušená čínština: 高锟; ; * 4. november 1933, Šanghaj, Čína† 23. september 2018, Hongkong) bol americko-britský fyzik.

Bol známy predovšetkým ako majster v oblasti optických vlákien a ich použitia v telekomunikáciách. Za objav možností využitia sklenených optických vlákien na prenos údajov dostal v roku 2009 Nobelovu cenu za fyziku. V tom istom roku dostali cenu aj Willard Sterling Boyle a George Elwood Smith.

## Referencie


## Iné projekty

## Externé odkazy
* Udělení Nobelovy ceny za fyziku pro rok 2009 
* Optická vlákna pro přenášení dat a CCD technologie získaly letos Nobelovu cenu 
* Nobelova cena za fyziku byla udělena za optická vlákna a snímače CCD 

Kategória:Britskí fyzici
Kategória:Fyzici USA
Kategória:Naturalizované osobnosti USA
Kategória:Osobnosti USA čínskeho pôvodu
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Britskí nositelia Nobelovej ceny
Kategória:Držitelia Radu britského impéria
Kategória:Nositelia Japonskej ceny
Kategória:Absolventi University College London
Kategória:Absolventi University of London
Kategória:Vyučujúci na Yale University
Kategória:Členovia Kráľovskej spoločnosti
Kategória:Členovia Európskej akadémie vied a umení
Kategória:Osobnosti zo Šanghaja
Zoznam historických článkov/Ó

Tento index bol automaticky vygenerovaný podľa tejto kategorizácie. Obsahuje **3** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ón
Ónodský snem

## óp
Ópiové vojny

## ór
Órigenes

Kategória:Zoznamy historických článkov
G-14

**G-14** bola organizácia najbohatších európskych futbalových klubov, ktorá existovala v rokoch 2000 - 2008.  Bola založená v roku 2000 skupinou štrnástich v tom čase najbohatších klubov, noví členovia mohli byť iba pozvaní. To sa stalo iba v auguste 2002, kedy sa počet členov zvýšil na 18.

Kluby organizované v G-14 boli zo 6 krajín – po troch z Anglicka, Francúzska, Nemecka, Talianska a Španielska, 2 z Holandska a 1 z Portugalska. Členovia G-14 vyhrali Ligu majstrov 46 krát z 51 ročníkov. Finále v roku 2004 bolo prvé od roku 1992, v ktorom sa nestretli dva členské tímy – FC Porto nastúpilo proti nečlenovi AS Monaco. Iba trikrát v histórii Ligy majstrov nebol ani jeden z finalistov členom G-14.

Vo finále pohára UEFA sa nečlenovia stretli zatiaľ dvanásťkrát, finále 2005 medzi CSKA Moskva a Sportingom Lisabon bolo prvé od roku 1989.

Organizácia vznikla hlavne na ochranu spoločných záujmov klubov, ktoré sú spolu silnejšie a môžu si vyjednať lepšie podmienky - od UEFA napríklad požadovali peniaze za svojich hráčov zranených pri reprezentačných zápasoch.

Organizácia zanikla po dosiahnutí dohody s FIFA a UEFA, nahradila ju Európska asociácia klubov (ECA).

## Členovia

### Zakladajúci ([[2000]])
* AFC Ajax (Holandsko)
* FC Barcelona (Španielsko)
* FC Bayern München (Nemecko)
* BV Borussia Dortmund (Nemecko)
* FC Internazionale Milano (Taliansko)
* Juventus FC (Taliansko)
* Liverpool FC (Anglicko)
* Manchester United FC (Anglicko)
* Olympique de Marseille (Francúzsko)
* AC Milan (Taliansko)
* Paris Saint-Germain FC (Francúzsko)
* FC Porto (Portugalsko)
* PSV Eindhoven (Holandsko)
* Real Madrid (Španielsko)

### Prijatí [[2002]]
* Arsenal FC (Anglicko)
* Bayer 04 Leverkusen (Nemecko)
* Olympique Lyonnais (Francúzsko)
* Valencia CF (Španielsko)

## Referencie


## Zdroj

Kategória:Futbalové organizácie
Kategória:Organizácie založené v 2000
Kategória:Organizácie zaniknuté v 2008
Kategória:Medzinárodné organizácie
Spadávka

**Spadávka** je presah dokumentu určeného pre tlač. Spadávka sa pri knihárskom spracovaní oreže z dokumentu. Jej funkcia je znižovanie nepresností pri oreze dokumentov, ktorým presahujú časti grafiky alebo fotografií mimo okraj, brožúram a knihám, ktorým sa po zošití zarovnávajú z troch strán okraje a dokumentom určeným na vyseknutie výsekovou formou (napr. krabičky). Spadávka býva spravidla široká 3 až 5 mm a to zo všetkých strán dokumentu. Vnútorný a vonkajší okraj spadávky označujú tenké linky - orezové značky.

Kategória:Tlačové techniky
Kategória:Polygrafia
Oxóniový katión

**Oxóniové katióny** (H3O+) sú katióny, ktoré vznikajú rozpustením kyselinotvorného plynu s vodíkom (napr. chlorovodíkového HCl) vo vode (H2O). Môžeme to zapísať chemickou reakciou:

::H2O + HCl = H3O+ + Cl-

Kategória:Katióny
Pasívna agresia

**Pasívne agresívne správanie** je pasívna obštrukcia, vyhýbanie sa alebo pasívny vzdor (rezistenicia) v medziľudských vzťahoch alebo aktivitách. Je to prenikavá osobnostná črta, ktorá sa prejavuje negatívnym postojom, popieraným vzdorom v medziľudských alebo pracovných situáciách. Naučená bezmocnosť, tvrdohlavosť alebo hnev môžu poukazovať na pasívne agresívne správanie. Je to obranný mechanizmus a väčšinou iba z časti vedomý.

## Znaky pasívnej agresie
*dvojzmyselnosť
*chronická roztržitosť a meškanie
*tendencia sťažovať sa
*neschopnosť prejavovať nepriateľstvo alebo hnev
*strach z autority
*strach zo súťaženia
*strach zo závislosti 
*strach z dôvernosti
*vymýšľanie si ospravedlnení

*strácanie predmetov
*klamanie
*obštrukcionizmus
*odkladanie povinností
*sarkazmus
*tvrdohlavosť
*mrzutosť

Pasívne agresívna osoba samozrejme nemusí mať všetky tieto črty, alebo môže mať nejaké iné.

Tieto osoby reagujú so skrytým strachom na požiadavky a neskôr zvyknú rebelovať maskovaným hnevom. Často odpovedajú na zadané úlohy ospravedlňovaním sa alebo na ne zabúdajú. Namiesto dokončenia práce sa vyhovárajú a sťažujú na vlastné problémy. Môžu obviňovať druhých, aby sa vyhli zodpovednosti. Pasívni agresori bývajú tichí a tajomní. Nie sú schopní vysvetliť prečo sa takto správajú, môžu byť veľmi kreatívni v racionalizácii ich správania.

Títo ľudia sa správajú pasívne alebo ako obete aby sa vyrovnali s problémami. Aj keď občas zneužívajú druhých, neubližujú im zámerne pretože ani vlastné správanie si niekedy neuvedomujú. Obávajú sa následkov vyjadrenia svojich emócií.

Kategória:Psychológia
Dragan Mance

**Dragan Mance** (* 26. september 1962, Belehrad – † 3. september 1985, Belehrad) bol profesionálny juhoslovanský futbalista.

## Životopis
Žil v Zemune s otcom Ferdinandom, matkou Dušankou a mladším bratom Goranom. Bol slobodný. Zomrel pri autonehode na diaľnici Belehrad - Novi Sad vo veku 22 rokov, presne 23 dní pred 23. narodeninami.

Začal v najmladších kategóriách Galenika Zemun. Bol veľmi talentovaný a vo veku iba 17 rokoch debutoval za mužov tímu FK Zemun, bolo to v čase keď bol FK Zemun v druhej juhoslovanskej lige. Vzhľadom na svoje veľké futbalové umenie, si ho vyhliadol tím FK Partizan a dňa 15. septembra 1980 odišiel na Štadión JNA. Za Partizan nastúpil 262 krát a strelil 145 gólov. V sezóne 1982/1983 sa stal s Partizanom majstrom Juhoslávie a v tej istej sezóne aj najlepším strelcom svojho klubu s 15 gólmi. Dnes ho *Grobari* (fanúšikovia Partizanu) považujú za jednu s najväčších legiend svojho klubu. Spomínajú sa najmä jeho oslavy gólov so zdvihnutými rukami kĺzajúc sa na kolenách, góly večnému rivalovi Červenej Hviezde Belehrad a gól proti anglickému QPR v roku 1984, ktorý je mnohými považovaný za najvýznamnejší v histórii Partizanu.

## Úspechy
* Titul Juhoslávie: 1982–83

## Externé odkazy
* Dragan Mance  na stránke reprezentacija.rs

Kategória:Srbskí futbalisti
Kategória:Hráči FK Partizan
Kategória:Osobnosti z Belehradu
Willard Sterling Boyle

**Willard Sterling Boyle** (* 19. august 1924, Amherst, Kanada – † 7. máj 2011, Wallace) bol kanadský fyzik. 

Bol spoluvynálezcom, nábojovo viazanej štruktúry (CCD senzora), polovodičového obvodu, ktorý vynašiel spoločne s Georgeom Elwoodom Smithom. Za tento vynález dostali obaja Nobelovu cenu za fyziku za rok 2009. V tom istom roku dostal cenu aj Charles Kuen Kao.

Kategória:Absolventi McGill University
Kategória:Nositelia Nobelovej ceny za fyziku
Kategória:Kanadskí nositelia Nobelovej ceny
Kategória:Kanadskí fyzici
Kategória:Osobnosti z Nového Škótska
George Elwood Smith

**George Elwood Smith** (* 10. máj 1930, White Plains, New York, USA† 28. máj 2025, Barnegat Township, New Jersey, USA) bol americký fyzik.

Spolu s Willardom Sterlingom Boyleom objavil nábojovo viazanú štruktúru (*CCD - charge-coupled device*). Za tento objav dostali obaja v roku 2009 Nobelovu cenu za fyziku.

## Referencie

## Iné projekty

## Externé odkazy
* Invention Hall of Fame Biography

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z White Plains (New York)
Raymond Davis

**Raymond Davis, Jr.** (* 14. október 1914, Washington D.C., USA – † 31. máj 2006, Blue Point, New York) bol americký fyzik a chemik.

V roku 2002 dostal za svoj prínos v astrofyzike, konkrétne za detekciu kozmických neutrín, Nobelovu cenu za fyziku. Cenu dostal spolu s Masatošim Košibom a Riccardom Giacconim. Je tiež nositeľom Wolfovej ceny za fyziku (2000, spolu s Košibom) a viacerých ďalších vedeckých ocenení.

## Referencie


## Iné projekty

## Externé odkazy
*Raymond Davis Jr. biography 
*Raymond Davis Jr.
*Neutrino web  
*The Raymond Davis Scholarship  
*Kenneth Lande, "Raymond Davis", Biographical Memoirs of the National Academy of Sciences (2018)

Kategória:Nositelia Nobelovej ceny za fyziku
Kategória:Nositelia Wolfovej ceny za fyziku
Kategória:Fyzici USA
Kategória:Chemici USA
Kategória:Nositelia Nobelovej ceny z USA
Kategória:Absolventi Yale University
Kategória:Osobnosti z Washingtonu D.C.
Kategória:Členovia United States National Academy of Sciences
Kategória:Nositelia National Medal of Science
Kategória:Členovia American Academy of Arts and Sciences
Riccardo Giacconi

**Riccardo Giacconi** (* 6. október 1931, Janov, Talianske kráľovstvo† 9. december 2018, San Diego, Kalifornia, USA) bol taliansky fyzik a astronóm žijúci v USA, ktorý položil základy röntgenovej astronómie. 

Za objav kozmických zdrojov röntgenového žiarenia dostal v roku 2002 Nobelovu cenu za fyziku. V tom istom roku dostali Nobelovu cenu za fyziku aj Raymond Davis a Masatoši Košiba. Bol nositeľom aj viacerých ďalších vedeckých ocenení, napríklad Wolfovej ceny za fyziku (1987).

## Referencie


## Iné projekty

## Externé odkazy

* Biografia 

Kategória:Fulbrightovi štipendisti
Kategória:Nositelia Nobelovej ceny za fyziku
Kategória:Nositelia Wolfovej ceny za fyziku
Kategória:Talianski fyzici
Kategória:Fyzici USA
Kategória:Talianski astronómovia
Kategória:Astronómovia USA
Kategória:Držitelia Gold Medal of the Royal Astronomical Society
Kategória:Naturalizované osobnosti USA
Kategória:Osobnosti z Janova
Kategória:Rytieri veľkokríža Radu za zásluhy Talianskej republiky
Protón-protónový cyklus

[thumb|Schéma prvej možnosti priebehu protón-protónového cyklu začína zrážkou dvoch [protónov (H), pričom jeden z nich sa mení na neutrón a vzniká deutérium (D), elektrónové neutríno (νe) a pozitrón (e+). Pri zrážke deutéria s ďalším protónom vzniká izotop hélia 3He a fotón gama žiarenia. Zrážkou dvoch takýchto izotopov vzniká výsledný produkt, 4He, pričom sa uvoľňujú dva protóny, ktoré môžu vstúpiť do ďalšej reakcie.]]

**Protón-protónový cyklus** (**protónovo-protónová reakcia**, **p-p cyklus**) je cyklus jadrových reakcií, pri ktorých sa v konečnom dôsledku premenia jadrá vodíka 1H na jadrá hélia 4He. Protón-protónový cyklus je základným zdrojom žiarivej energie vo hviezdach, ktorých hmotnosť veľmi nepresahuje hmotnosť Slnka. 

Prebieha postupne nasledujúcimi čiastkovými reakciami (v zátvorke sa uvádza množstvo energie uvoľnenej pri jednotlivých reakciách):

 {^{1}H} + {^{1}H} \rightarrow  {^{2}D} + e^+ + {\nu}_e ..... (+1,44 MeV)
 {^{2}D} + {^{1}H} \rightarrow  {^{3}He} + \gamma ..... (+5,49 MeV)
 {^{3}He} + {^{3}He} \rightarrow  {^{4}He} + {^{1}H} + {^{1}H} ..... (+12,86 MeV)

alebo

 {^{3}He} + {^{4}He} \rightarrow  {^{7}Be} + \gamma ..... (+1,59 MeV)
 {^{7}Be} + e^- \rightarrow  {^{7}Li} + e^- ..... (+0,86 MeV)
 {^{7}Li} + {^{1}H} \rightarrow  {^{4}He} + e^+ + {\nu}_e ..... (+17,35 MeV)

alebo

 {^{7}Be} + {^{1}H} \rightarrow  {^{8}B} + \gamma ..... (+0,13 MeV)
 {^{8}B} \rightarrow  {^{8}Be} + e^+ + {\nu}_e ..... (+17,98 MeV)
 {^{8}Be} \rightarrow  2{^{4}He} ..... (+0,09 MeV)

Pri vzniku jedného atómu hélia (He) sa uvoľní vo forme gama žiarenia celková energia okolo 26,2 MeV, čo je približne 4,2.10-12 J (zvyšok sa uvoľní vo forme elektrónových neutrín νe). Protón-protónový reťazec sa uplatňuje v centrálnych oblastiach hviezd pri teplotách 6,5-16 miliónov K.

## Pozri aj

* Uhlíkový cyklus
* Jadro Slnka

Kategória:Jadrová syntéza
Kategória:Hviezdy
Kategória:Hélium
Masatoši Košiba

**Masatoši Košiba** (* 19. september 1926, Tojohaši, Japonsko† 12. november 2020, Tokio  ) bol japonský fyzik. 

V roku 2002 dostal spolu s Raymondom Davisom a Riccardom Giacconim Nobelovu cenu za fyziku za detekciu kozmických neutrín. Spolu s Davisom je tiež nositeľom Wolfovej ceny za fyziku za rok 2000.

## Referencie


## Iné projekty

## Externé odkazy
* Životopis
* Životopis na *nobelprize.org*
*Freeview video 'An Interview with Masatoshi Koshiba' by the Vega Science Trust

Kategória:Japonskí fyzici
Kategória:Laureáti Radu vychádzajúceho slnka
Kategória:Nositelia Nobelovej ceny za fyziku
Kategória:Japonskí nositelia Nobelovej ceny
Kategória:Nositelia Wolfovej ceny za fyziku
Derivácia v smere

**Derivácia v smere**, presnejšie derivácia diferencovateľnej funkcie viacerých reálnych premenných v smere daného vektora „V“ v danom bode „P“, je koncept, ktorý formalizuje intuitívnu predstavu "sklonu" rezu danej funkcie rovinou určenou (jednotkovým) vektorom „V“ a osou závislej premennej v bode „P“. Derivácia v smere teda určuje mieru rastu funkcie, ak všetky závislé premenné meníme v smere vektora „V“. Je teda zovšeobecnením konceptu parciálnej derivácie, pri ktorej je tento smer vždy rovnobežný s niektorou zo súradnicových osí - parciálna derivácia je teda špeciálnym prípadom derivácie v smere. Derivácia v smere je zas špeciálnym prípadom tzv. Gâteauxovej derivácie.

## Definícia
Derivácia funkcie
:f(\vec{x}) = f(x_1, x_2, \ldots, x_n) 
v smere vektora 
:\vec{v} = (v_1, \ldots, v_n) 
je funkcia definovaná ako limita
:\frac{\partial f}{\partial\vec{v}}(\vec{x}) = \lim_{h \rightarrow 0}{\frac{f(\vec{x} + h\vec{v}) - f(\vec{x})}{h}}.

Niekedy sa derivácia v smere označuje aj ako D_\vec{v}(\vec{x}) alebo \nabla_\vec{v}(\vec{x}). Ak je funkcia f diferencovateľná v bode \vec{x}, tak existuje derivácia v smere ľubovoľného vektora \vec{v}, pričom platí

:\frac{\partial f}{\partial\vec{v}}(\vec{x}) = \nabla f(\vec{x}) \cdot \vec{v},

kde \nabla označuje gradient a \cdot je skalárny súčin.

## Vlastnosti
Pre derivácie v smere platia viaceré vlastnosti, ktoré platia pre klasické derivácie funkcií jednej reálnej premennej alebo pre parciálne derivácie. Konkrétne, nech *f* a *g* sú funkcie definované na okolí bodu *p* a diferencovateľné v *p*. Potom platia nasledujúce vlastnosti:
* \frac{\partial (f + g)}{\partial\vec{v}}(p) = \frac{\partial f}{\partial\vec{v}}(p) + \frac{\partial g}{\partial\vec{v}}(p)
* Pre ľubovoľnú konštantu *c*: \frac{\partial (cf)}{\partial\vec{v}}(p) = c\frac{\partial f}{\partial\vec{v}}(p)
* \frac{\partial (fg)}{\partial\vec{v}}(p) = g(p)\frac{\partial f}{\partial\vec{v}}(p) + f(p)\frac{\partial g}{\partial\vec{v}}(p)
* Ak *g* je diferencovateľná v *p* a *h* je diferencovateľná v bode *g*(*p*), tak
::\frac{\partial (h\circ g)}{\vec{v}}(p) = h'(g(p)) \frac{\partial g}{\vec{v}}(p)

## Pozri aj
*Parciálna derivácia
*Gradient

## Externé odkazy
*Článok o deriváciách v smere na stránkach Wolfram MathWorld .

Kategória:Diferenciálne operátory
Android (rozlišovacia stránka)

**Android** (z gréckeho *andrós* = človeka, muža + *eidés* = -tvarý) môže byť:
* robot, ktorý vyzerá a správa sa ako človek, pozri android
* platforma mobilných telefónov od spoločnosti Google, pozri Android (operačný systém)
* film Aarona Lipstadta z roku 1982, pozri Android (film)

## Pozri aj
* The Androids
Youngov pokus

thumb|Ukážka prechodu vlnenia dvojštrbinou
thumb|schéma pokusu Thomasa Younga
**Youngov pokus** alebo **dvojštrbinový experiment** (z ) je experiment publikovaný v roku 1803 fyzikom Thomasom Youngom pod názvom *Experiments and Calculations Relative to Physical Optics*, ktorým potvrdil, že svetlo je vlnenie.

Zväzok monochromatického svetla vychádzajúceho z bodového zdroja dopadá na dvojicu štrbín. Každá štrbina sa stáva podľa Huygensovho princípu novým bodovým zdrojom vlnenia a teda vlna, ktorá dopadne sa pri prechode štrbinami rozdelí na 2. Tieto kmitajú vo fáze tzn., že ich dráhový rozdiel je násobkom vlnových dĺžok. 

## Pozri aj
* Interferencia vlnenia

## Zdroje
* 
* 

## Iné projekty

## Externé odkazy
* Animácia Youngovho pokusu (vyžaduje Javu)
* Flashová simulácia Youngovho pokusu (po česky) 

Kategória:Elektromagnetické žiarenie
Kategória:Vedecké experimenty
Zoznam fyzikálnych článkov/Y

Tento index bol automaticky vygenerovaný podľa tejto kategorizácie. Obsahuje **3** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ya
Yard

## yo
Youngov pokus

## yr
Yrjö Väisälä

Kategória:Zoznamy fyzikálnych článkov
Tešínsky mier

**Tešínsky mier** je medzinárodná zmluva, podpísaná dňa 13. mája 1779 v Tešíne, ktorou bola ukončená vojna o bavorské dedičstvo. 

Mierová zmluva ukončila sériu vojen vedených od roku 1740 pruským kráľom Fridrichom II., bavorským kurfirstom Karolom Albertom a saským kurfirstom a poľským kráľom Augustom II. proti habsburskej monarchii vedenej arcivojvodkyňou, neskoršou českou a uhorskou kráľovnou, Máriou Teréziou. Do týchto vojen zasahovali vojensky a politicky aj iné európske štáty (Francúzsko, Španielsko, Rusko).

Tento mier bol uzavrený v Tešíne 13. mája 1779 za prítomnosti delegátov siedmich zúčastnených krajín – Rakúska, Pruska, Saska, Bavorska, Francúzska, Ruska a vojvodstva Zweibrűcken. Rakúsko získalo týmto mierom Innskou časť, ale definitívne stratilo v prospech Pruska Kladsko a väčšinu územia Sliezska okrem tešínskeho kniežatstva a časti opavského, krnovského a nisského kniežatstva.

## Zdroj
* 

Kategória:Mierové zmluvy
Cornell University

thumb|right|Cornell University

**Cornell University** je súkromná univerzita v meste Ithaca v štáte New York, USA. Jedna z jej lekárskych fakúlt sa nachádza v meste New York a ďalšia lekárska fakulta je Education City v Katare.

V roku 1865 ju založili podnikateľ Ezra Cornell a Andrew Dickson White, diplomat a historik. Cornell University má 255 000 žijúcich absolventov a 41 nositeľov Nobelovej ceny, ktorí na univerzite študovali alebo pôsobili.

Patrí do tzv. Ivy League, teda medzi elitné súkromné univerzity v USA.

## Významní profesori a absolventi
*Hans Bethe - fyzik, laureát Nobelovej ceny za fyziku, jeden z vynálezcov atómovej bomby
* Jay Clark Buckey - astronaut
* Richard Feynman - profesor; fyzik a jeden z vynálezcov atómovej bomby
* Mae Jemisonová - astronautka
* Jan Švejnar - ekonóm, kandidát na prezidenta Českej republiky

## Referencie


## Iné projekty

## Externé odkazy
* Oficiálna stránka


Kategória:Univerzity v USA
Kategória:Ivy League
Kategória:Ithaca (New York)
Kategória:Vysoké školy v štáte New York
NHL 1921/1922

**Sezóna 1921/1922** bola 5. sezóna NHL. Víťazom NHL sa stal tím **[[Toronto St. Patricks]]**, ktorý následne vo finále Stanley Cupu porazil víťaza PCHA - Vancouver Millionaires a **získal tak aj Stanley Cup**.

Bol zavedený nový systém súťaže. Sezóna sa už nedelila na polovice, ale počítala sa tabuľka celej sezóny dohromady. Najlepšie dva tímy sa potom systémom doma-vonku stretli o prvenstvo v NHL a právo reprezentovať vo finále Stanley Cupu.

## Konečná tabuľka základnej časti

 
 
 
|}

## Play-off o víťazstvo v NHL
Do finále play-off postúpili prvé dva tímy základnej časti. Vo finále play-off sa zrodili tieto výsledky:

Toronto zvíťazilo celkovým skóre 5:4 a vybojovalo si právo reprezentovať NHL vo finále Stanley Cupu.

## Ocenenia
O'Brien Cup — Toronto St. Patricks

## PCHA 1921/1922

### Základná časť

 
 
|}

### Play-off
Do finále play-off postúpili prvé dva tímy základnej časti. Vo finále play-off sa zrodili tieto výsledky:

Vancouver Millionares zvíťazil celkovým skóre  a postúpil do play-off o Stanley Cup.

## WCHL 1921/1922
V roku 1921 vznikla na území Kanady ďalšia profesionálna súťaž Western Canada Hockey League *([[Slovenčina|slov.]] Západná kanadská hokejová liga)*. Jej účastníkmi sa stali dva tímy z provincie Alberta *(Edmonton a Calgary)* a dva zo Saskatchewanu *(Regina a Saskatoon)*.

### Základná časť

|}
Edmonton a Regina mali po skončení základnej časti zhodnú zápasovú bilanciu 14 výhier, 1 remízu a 9 prehier. Tieto dva tímy sa dohodli, že ich vzájomný nerozhodný zápas sa do tabuľky nezapočíta a miesto neho odohrajú nový zápas. Edmonton v ňom zvíťazil    a stal sa víťazom základnej časti. Regina obsadila druhé miesto.

### Play-off
Do play-off postúpili prvé tri tímy základnej časti. Víťaz Edmonton Eskimos mal zabezpečenú priamu účasť vo finále, tímy na druhom a treťom mieste sa stretli v semifinále.

#### Semifinále

Regina Capitals zvíťazili celkovým skóre  a postúpili do finále.

#### Finále

Regina Capitals zvíťazili celkovým skóre  a postúpili do play-off o Stanley Cup.

## Stanley Cup
Vzhľadom na to, že vznikla nová profesionálna liga - WCHL, o Stanley Cup bojovali tri tímy.

### Účastníci
* Toronto St. Patricks - víťaz NHL 1921/1922
* Regina Capitals - víťaz WCHL 1921/1922
* Vancouver Millionaires - víťaz PCHA 1921/1922

### Výsledky

### Semifinále

### Finále

## Kanadské bodovanie
*Note: GP = Odohrané zápasy; G = Góly; A = Asistencie; Pts = Body; PIM = Trestné minúty *

## Hodnotenie brankárov
''GP = Odohrané zápasy, GA = Inkasované góly, SO = Čisté konto, GAA = Priemerný počet inkasovaných gólov

## Debuty v lige
* Billy Boucher, Montreal Canadiens
* Frank Boucher, Ottawa Senators
* King Clancy, Ottawa Senators
* John Ross Roach, Toronto St. Patricks

## Referencie

## Zdroje

1921
Kategória:Ľadový hokej v 1921
Kategória:Ľadový hokej v 1922
NHL 1922/1923

**Sezóna 1922/1923** bola 6. sezóna NHL. Víťazom NHL sa stal tím **[[Ottawa Senators (pôvodný)|Ottawa Senators]]**, ktorý následne v semifinále Stanley Cupu porazil víťaza PCHA - Vancouver Maroons a vo finále porazil víťaza WCHL - Edmonton Eskimos, pričom si vybojoval aj Stanley Cup.

## Konečná tabuľka základnej časti

Prvenstvo v základnej časti obhájil tím Ottawa Senators.

## Play-off o víťazstvo v NHL
**Montreal Canadiens vs. Ottawa Senators**

**Ottawa zvíťazila celkovo 3:2.**

## Ocenenia
O'Brien Cup — Ottawa Senators

## PCHA 1922/1923

### Základná časť
V základnej časti sa každý s každým stretol jedenásťkrát, z toho päťkrát doma, päťkrát vonku a raz v neutrálnom prostredí na ľade tretieho účastníka súťaže. Okrem toho každý tím PCHA odohral po dva zápasy (raz doma, raz vonku) so štyrmi účastníkmi ďalšej kanadskej profesionálnej súťaže WCHL, pričom jednotlivé tímy si výsledky z týchto zápasov prenášali do tabuliek svojich súťaží.

|}

### Play-off
Do finále play-off postúpili prvé dva tímy základnej časti, ktoré odohrali dva zápasy s týmito výsledkami:

Vancouver Maroons zvíťazil celkovým skóre , čím obhájil prvenstvo z predchádzajúcej sezóny a opäť získal právo reprezentovať PCHA v play-off o Stanley Cup.

## WCHL 1922/1923
### Základná časť

|}

### Play-off

Edmonton Eskimos zvíťazili celkovým skóre  a postúpili do play-off o Stanley Cup.

## Stanley Cup 1922/1923
Všetky zápasy boli hrané v Denman Areně vo Vancouveri.

### Účastníci
* Ottawa Senators - víťaz NHL 1922/1923
* Vancouver Maroons - víťaz PCHA 1922/1923
* Edmonton Eskimos - víťaz WCHL 1922/1923

### Výsledky

### Semifinále
**Ottawa Senators vs. Vancouver Maroons**

*Ottawa zvíťazila 3:1 na zápasy a postúpila do finále.*

### Finále
**Ottawa Senators vs. Edmonton Eskimos**

*Ottawa zvíťazila 2:0 na zápasy a získala [[Stanley Cup]]*

## Individuálne hodnotenia v základnej časti NHL
### Kanadské bodovanie
*Note: GP = Odohrané zápasy; G = Góly; A = Asistencie; Pts = Body*

### Brankári
''Note: GP = Odohrané zápasy; MIN = Odohrané minúty; GA = Inkasované góly; SO = Čisté konto; AVG = Priemerný počet inkasovaných gólov

## Debuty v lige
* Billy Burch, Hamilton Tigers
* Aurel Joliat, Montreal Canadiens
* Lionel Hitchman, Ottawa Senators

## Posledný zápas v lige
* Didier Pitre, Montreal Canadiens
* Eddie Gerard, Ottawa Senators
* Harry Cameron, Toronto St. Patricks

## Referencie

## Zdroje

1922
Kategória:Ľadový hokej v 1922
Kategória:Ľadový hokej v 1923
Obor integrity

**Obor integrity** je komutatívny okruh s jednotkou bez deliteľov nuly. Teda komutatívny okruh *R* je obor integrity, ak pre ľubovoľné *a,b∈R* z rovnosti *ab=0* vyplýva, že *a=0* alebo *b=0*.

V obore integrity pre a \neq 0 platí: ac = ab  \Rightarrow c = b, t.j. pri násobení sa dá krátiť nenulovým prvkom. 
Každý konečný obor integrity je pole. 

## Príklady
* (Z, +, *)
* (R, +, *)
* (Q, +, *)
* Každé pole
* Z[x] – okruh polynómov s neznámou x s celočíselnými koeficientami (Všeobecnejšie, pre ľubovoľný obor integrity R je aj okruh polynómov R[x] oborom integrity.)

## Pozri aj

* Okruh
* Teleso

Kategória:Algebra
Adéla

**Adéla** môže byť:
* české meno, po slovensky Adela
* slovenský názov rodov motýľov z čeľade adélovité, pozri pod adélovité
* slovenská speváčka, skladateľka a tanečnica, vlastným menom Adéla Jergová (* 2003), pozri Adéla (speváčka)
Deliteľ nuly

**Deliteľ nuly** je nenulový prvok *a* v okruhu R taký, že existuje nenulový prvok *b* z R a platí:  a \cdot b = 0  

**Príklad**
* M2(Z)
:A:  \begin{pmatrix}
1 & 1 \\
0 & 0 \end{pmatrix}
:B: \begin{pmatrix}
-1 & 0\\
1 & 0\\
\end{pmatrix}
 
 A \cdot B : \begin{pmatrix}
0 & 0\\
0 & 0\\
\end{pmatrix}
 

## Súvisiace články
* Obor integrity
* Pole
*Teleso

Kategória:Algebra
Guáno

**Guáno** sú nahromadené exkrementy morských vtákov, netopierov a tuleňov. Vzniklo nahromadením vrstiev za dlhé časové obdobie. Používa sa ako fosforečné hnojivo. Pre svoj vysoký obsah fosforu a dusíka býva súčasťou pušného prachu.

## Referencie

## Iné projekty

Kategória:Hnojivá
Nemophora

***Nemophora*** (po slovensky adéla) je rod motýľov z čeľade adélovité (Adelidae).

Synonymá sú: 
**Elasmion* Hübner, 1822
**Eutyphia* Hübner, 1825
**Nemotois* Hübner, 1825
**Nematophora* Agassiz, 1846
**Ucetia* Walker, 1866

Patrí sem veľmi veľa druhov, napríklad:
*adéla smreková (*[[Nemophora asociatella]]*)
*adéla tavoľníková (*[[Nemophora basella]]*)
*adéla rozchodníková (*[[Nemophora cupriacella]]*)
*adéla tatranská (*[[Nemophora congruella]]* Zeller, 1839)
*adéla De Geerova (*[[Nemophora degeerella]]* Linnaeus, 1758)
*adéla Ochsenheimerova (*[[Nemophora ochsenheimerella]]* Hübner, 1813)
*adéla čertkusová (*[[Nemophora raddella]]* Hübner, 1793)
*adéla chrastavcová (*[[Nemophora metallica]]* Poda, 1761)
*adéla Pfeifferova (*[[Nemophora pfeifferella]]* Hübner, 1813)
**[[Nemophora cupriacella]]* (Hübner, 1819)
*adéla horcová (*[[Nemophora violellus]]* Stainton, 1851)
**[[Nemophora auricellus]]* (Ragonot, 1874)
*adéla marulková (*[[Nemophora fasciella]]* Fabricius, 1775)
*adéla hlaváčová (*[[Nemophora minimella]]* Denis & Schiffermüller, 1775)
*adéla Dumerilova (*[[Nemophora dumerilellus]]/dumerilella* Duponchel, 1839)

## Iné projekty

## Externé odkazy
*http://www.environment.gov.au/biodiversity/abrs/online-resources/fauna/afd/taxa/9e118d6c-fb38-42bf-a5bb-24ca5b8ad717
*http://www.foto-net.sk/?idc=97&abc=N 
*http://www.catalogueoflife.org/browse_taxa.php?path=0,1,134,311,681,3356,4170,128626&selected_taxon=128626

Kategória:Adélovité
OpenCL

**OpenCL** (**Open** **C**omputing **L**anguage) je framework pre písanie programov ktoré sa budú vykonávať na heterogénnych platformách pozostávajúcich z CPU, GPU a iných procesorov. OpenCL obsahuje jazyk (založený na C99) na písanie *kernel*-ov (funkcie ktoré sa vykonajú na OpenCL zariadeniach), a aplikačného rozhrania na sprístupnenie platformy. OpenCL umožňuje vykonávať paralelné výpočty.

OpenCL je podobne ako OpenGL a OpenAL otvorený priemyselný štandard. OpenCL rozširuje použitie výpočtový potenciál GPU za hranice použitia v grafických aplikáciach. OpenCL spravuje technologické konzorcium Khronos Group.

## Externé odkazy
* Oficiálna stránka
* OpenCL pre NVIDIA (Na stiahnutie)
* OpenCL pre AMD (Na stiahnutie)

## Zdroj
* 

Kategória:Rozhranie pre programovanie aplikácií
Príbeh (rozlišovacia stránka)

**Príbeh** môže byť:
* čo sa stalo, synonymum: príhoda, pozri príbeh
* dlhšia vyrozprávaná príhoda
* udalosť
* v hudbe:
** album Deža Ursinyho z roku 1994, pozri Príbeh (Dežo Ursiny)
** album Iné Kafe z roku 2001, pozri Príbeh (Iné Kafe)
** singel od speváčky Tiny a rapera Rytmusa, pozri Príbeh (singel)
Dieter Bohlen

**Dieter Bohlen** (* 7. február 1954, Berne, Nemecko) je nemecký skladateľ, producent, spevák populárnej hudby a zakladajúci člen skupiny Modern Talking. Do roku 2008 bolo z produkcie Dietera Bohlena predaných 160 miliónov hudobných nahrávok. Skladal hity pre desiatky interpretov (napríklad C.C. Catch, Chris Norman, Bonnie Tyler, Bonnie Bianco, Nino de Angelo, z mladšej generácie Mark Medlock, Alexander, Touché a ďalších). Bol viackrát ženatý, má 5 detí (Marc 1985, Marvin Benjamin 1988, Marielin 1990, Maurice Cassiano 2005 a Amelia 2011), žije v Hamburgu.

## Modern Talking

Najväčšiu slávu získal Dieter Bohlen pôsobením v populárnej skupine *[[Modern Talking]]*, ktorú založili v roku 1984 so spevákom Thomasom Andersom. Vydali spolu 12 albumov  s hitmi ako „You´re My Heart You´re My Soul“, „Cheri Cheri Lady“, „Brother Louie“ , „Atlantis Is Calling“, ,, Jet Airliner", „You Are Not Alone“, „Ready For The Victory“, „Sexy Sexy Lover“. Spolupracovali v dvoch etapách (1984 - 1987 a 1998 - 2003). Medzi tým Dieter Bohlen pôsobil ako sólový spevák vo vlastnej skupine Blue System, kde vydal 13 celkom úspešných albumov (najväčšie hity „Sorry Little Sarah“, „My Bed Is Too Big“, „Magic Symphony“, „Deja Vu“, „Laila“).

## Uplatnenie v súčasnosti

Po ukončení pôsobenia v skupine *Modern Talking* sa venuje vyhľadávaniu nových speváckych talentov a účinkovaniu v úlohe porotcu kastingovej sútaže Nemecko hľadá Superstar (*Deutschland sucht den Superstar, DSDS*). Vďaka svojmu vystupovaniu si získal povesť jedného z najprísnejších porotcov tejto súťaže.

## Iné projekty

Kategória:Narodenia v 1954
Kategória:Nemeckí speváci
Kategória:Modern Talking
Kategória:Absolventi Univerzity v Göttingene
František Martan

**František Martan** (* 3. november 1919, Masákova Lhota, okres Prachatice, Česko, vtedy Česko-Slovensko) je český matematik, ktorý sa zaoberal najmä matematickou analýzou. Väčšinu profesionálneho života prežil na Elektrotechnickej fakulte ČVUT, kde bol od roku 1963 vedúci dislokovanej katedry matematiky v Poděbradoch.

## Vybrané knižné diela

* F. Martan: *Funkce komplexní proměnné.* Státní pedagogické nakladatelství, 1953.
* J. Brabec, F. Martan, Z. Rozenský: *Matematická analýza. 1. díl.* SNTL, 1981.

## Externé odkazy

* Stručný životopis

Kategória:Narodenia v 1919
Kategória:Českí matematici
Zdeněk Rozenský

**Zdeněk Rozenský** (* 12. február 1924, Kolín) je český matematik. 

Študoval na Prírodovedeckej fakulte Karlovej univerzity v Prahe, odbor matematika a fyzika. Väčšinu svojho odborného života pôsobil ako pracovník Českého vysokého učení technického, na dislokovanej katedre matematiky v Poděbradoch.

## Vybrané knižné diela
* J. Brabec, F. Martan, Z. Rozenský: *Matematická analýza. 1. díl.* SNTL, 1981.
* E. Kriegelstein, Z. Rozenský, E. Poláková: *Zbierka úloh z matematiky pre 1. ročník študijných odborov stredných odborných učilíšť.* Slovenské pedagogické nakladateľstvo, 1983.

## Externé odkazy
* Stručný životopis

Kategória:Českí matematici
Kategória:Absolventi Karlovej univerzity
Kategória:Osobnosti z Kolína
Sukarno

**Sukarno**, narodený ako **Kusno Sosrodihardjo** (* 6. jún 1901, Surabaja, Jáva, Holandská východná India – † 21. jún 1970, Jakarta, Indonézia), bol politik a prvý prezident Indonézie.

Úrad hlavy štátu zastával v rokoch 1945 – 1966. Zohral dôležitú úlohu v oslobodení indonézskeho národa z holandskej koloniálnej nadvlády. Spolu s Mohammadom Hattom 17. augusta 1945 vyhlásil nezávislosť Indonézie. Indonézania ho často nazývajú *Bung Karno* (brat, kolega Karno). V marci 1966 bol donútený podpísať rezignáciu (tzv. *supersemar*, t. j. *surat perintah sebelas maret* – rozkaz z 11. marca) a odovzdať moc do rúk generála Suharta.

## Iné projekty

## Externé odkazy
*History: Indonesia
*The Official US position on released CIA documents

## Zdroj
* 

Kategória:Prezidenti Indonézie
Majstrovstvá klubov FIFA 2009 – Finále

Na **[[Majstrovstvá klubov FIFA 2009|Majstrovstvách klubov FIFA 2009]]** sa konalo finále 19. decembra a stretli sa v ňom španielsky klub FC Barcelona a argentínsky klub Estudiantes. Hralo sa na štadióne v Abú Zabí. Prvý gól zápasu strelil v 37. minúte Mauro Boselli. Hráči Barcelony vyrovnali až 89. minúte keď Pedro hlavičkou strelil gól. Zápas rozhodol v 110. minúte Lionel Messi s Barcelony. FC Barcelona pri druhej finálovej účasti vyhrala prvý titul na tomto podujatí.

## Cesta tímov do finále

## Zápas
### detaily

### Štatistiky

Kategória:Majstrovstvá klubov FIFA 2009
Kategória:Futbalové zápasy
Carl Gustav Jacob Jacobi

**Carl Gustav Jacob Jacobi** (* 10. december 1804, Postupim, Nemecko, vtedy Prusko - † 18. február 1851, Berlín) bol významný nemecký (pruský) matematik židovského pôvodu. Zaoberal sa viacerými oblasťami teoretickej aj aplikovanej matematiky, napr. matematickou analýzou (parciálne derivácie, diferenciálne rovnice), lineárnou algebrou, teóriou čísel, či analytickou mechanikou.

Jacobi je známy aj vďaka zavedeniu všeobecne uznávaného označenia pre parciálne derivácie vyšších rádov. Je po ňom pomenovaných viacero matematických konceptov, napr. Jacobiho determinant.

## Iné projekty

Kategória:Nemeckí matematici
Kategória:Matematici židovského pôvodu
Kategória:Členovia Kráľovskej spoločnosti
Kategória:Držitelia Radu Pour le Mérite
Kategória:Absolventi Humboldt-Universität zu Berlin
Kategória:Nemecké osobnosti židovského pôvodu
Kategória:Osobnosti z Postupimu
Moderná spoločenská hra

[thumb|right|Hráči hrajúci hru [Osadníci z Katanu]]

**Moderná spoločenská hra** je stolová hra, ktorá je charakteristická jednoduchými pravidlami, vysokou mierou interakcie hráčov, hernou témou a atraktívnym spracovaním herných komponentov. Svetovou veľmocou moderných spoločenských hier je Nemecko a preto sa takéto hry niekedy označujú aj ako *nemecké spoločenské hry* alebo aj *eurohry*. V nemecku sa moderné spoločenské hry označujú názvom "*Autorenspiel*", ktorý odráža dôležitosť tvorcu hry. Niekedy sú moderné spoločenské hry dávané do kontrastu voči tzv. *americkým hrám*, ktorých priebeh a výsledok je viacej ovplyvnený vplyvom náhody a téma hry je obvykle bojová.

## Charakteristika

### Vplyv náhody

Moderné spoločenské hry v sebe kombinujú prvky náhody ale aj strategického rozhodnovania. Oproti bežným spoločenským hrám, ktorých výsledok je z väčšej časti ovplyvnený náhodou, ako je napríklad hra Človeče nehnevaj sa, je vplyv náhody v moderných spoločenských hrách obvykle menší než vplyv hernej stratégie. 

### Herná téma

Moderné spoločenské hry na rozdiel od abstraktných doskových hier obsahujú herné témy. Tieto témy sú obvykle ekonomické a herný konflikt medzi hráčmi je nepriamy. Vojnové témy sa v týchto hrách vyskytujú len zriedkavo. Hra je často zasadená do nejakej historickej doby (napr. stredovek) alebo prostredia (napr. obchodovanie). 

### Eliminácia hráčov

Ďalšou charakteristickou vlastnosťou moderných spoločenských hier je absencia možnosti eliminácie hráčov. Hráči zostávajú v hre až do jej konca. Tieto hry sú obvykle navrhnuté tak, aby si hráči neboli do konca hry istý svojím viťazstvom či porážkou. 

## História
Za predchodcu moderných spoločenských hier je možné považovať hru Monopoly. Obrovský nárast popularity týchto hier však priniesla až v roku 1995 hra Osadníci z Katanu. Táto hrá bola preložená do 30 jazykov, pričom len v Nemecku sa z nej predalo niekoľko miliónov kusov. Po Osadníci z Katanu vznikli ďalšie populárne hry ako Carcassonne, Puerto Rico, Alhambra a ďalšie.

## Pozri aj
* Stolová hra
* Dosková hra
* Abstraktná dosková hra

Kategória:Doskové hry
Erich Kähler

**Erich Kähler** (* 16. január 1906, Lipsko, Nemecko - † 31. máj 2000, Wedel) bol nemecký matematik, ktorý sa zaoberal predovšetkým rôznymi oblasťami geometrie. Vo svojich mladších rokoch sa tiež zaoberal nebeskou mechanikou. Je po ňom pomenovaných viacero matematických konceptov, ako napríklad Kählerova varieta, Kählerova metrika, či Kählerov diferenciál.

Kategória:Nemeckí matematici
Kategória:Členovia Nemeckej akadémie prírodných vied Leopoldina
Kategória:Osobnosti z Lipska
Daouda Karaboué

**Daouda Karaboue** (* 11. december 1975, Abidjan, Pobrežie Slonoviny) je francúzsky hádzanár, ktorý hráva na poste brankára. V roku 2009 vyhral s francúzskym národným tímom Majstrovstvá sveta a v roku 2008 Olympijské hry. Meria 198 cm.

Kategória:Narodenia v 1975
Kategória:Francúzski hádzanári
Kategória:Majstri sveta v hádzanej
Kategória:Olympijskí víťazi v hádzanej
Čung-kuo čung-jang tien-š’-tchaj

**Čung-kuo čung-jang tien-š'-tchaj** (po čínsky 中國中央電視臺 – pchin-jin: zhōng guó zhōng yāng diàn shì tái; doslova *Ústredná/centrálna televízna stanica Ríše stredu/Číny*; po anglicky *China Central Television*, skr. **CCTV**) je štátna televízna spoločnosť v ČĽR. Vysiela na 19 televíznych staniciach (názvy všetkých sa v skratke začínajú na CCTV) a môže ju prijímať vyše jednej miliardy divákov. Niektoré stanice sú cudzojazyčné (angličtina, francúzština, ruština). Stanica priamo podlieha najvyšším funkcionárom Ústredného oddelenia propagandy Komunistickej strany Číny. Televízia sídli v budove Čung-jang tien-š’-tchaj cung-pu ta-lou.

Kategória:Televízne stanice v Číne
Marek Zákopčan

**Marek Zákopčan** (* 23. jún 1986, Banská Bystrica) je slovenský spisovateľ.

## Životopis
Marek Zákopčan svoju tvorbu začal už počas svojich stredoškolských rokov, ktoré absolvoval na gymnáziu. Momentálne je učiteľom na Strednej priemyselnej škole Jozefa Murgaša v Banskej Bystrici, na ktorej učí slovenský jazyk a literatúru. Okrem práce na knihách, píše aj recenzie pre Knižnú revue.

## Tvorba
Debutoval zbierkami kriminálnych príbehov *Mesto tieňov 1 a 2*, založených na televíznom seráli Mesto tieňov a románom *Zradná vášeň*. V dobe svojho debutu v roku 2008 patril k najmladším autorom vydavateľstva Ikar. Jeho tvorba má ľahký štýl a zmysel pre napätie. Písanie berie ako príjemné hobby a o sebe tvrdí, že píše len keď chce, a tak sa mu nemôže stať, že v päťdesiatke už nebude mať o čom písať.

## Diela
* 2008 – *Mesto tieňov* (1. diel) (Ikar, ISBN 80-551-1696-2) 
* 2008 – *Mesto tieňov* (2. diel) (Ikar, ISBN 80-551-1784-5)
* 2008 – *Zradná vášeň* (Ikar, ISBN 978-80-5511-861-1)
* 2010 – *Nevinní zmätkári* (Ikar, ISBN 978-80-5512-328-8)
* 2013 – *Plamene hriechu* (Ikar, ISBN 978-80-5513-421-5)
* 2014 – *Zachovajte paniku!* (Ikar, ISBN 978-80-5513-847-3)
* 2015 – *Pod horúcim pieskom* (Koruna, ISBN 978-80-8968-157-0)
* 2017 – *Rande naslepo* (Elist, ISBN 978-80-8197-011-5)
* 2017 – poviedka *Priateľstvo až za hrob* v zbierke *Muži vs. ženy* (Elist, ISBN 978-80-8986-155-2) 
* 2021 – *Buď mojim hriechom* (Naše vojsko, ISBN  978-80-206-1941-9)
* 2021 – *Zvonením sa všetko začína* (Yoli, ISBN 978-80-5517-516-4)
* 2022 – *Školský (ne)poriadok* (ENRIBOOK, ISBN 978-80-8994-867-3)

## Referencie

## Externé odkazy
* Osobná stránka
* Život na dlh v elektronickej podobe.
* Romány ''Nevinní zmätkári'' a ''Únik k láske'' na stránkach mamtalent.sk

Kategória:Slovenskí prozaici
Kategória:Slovenskí stredoškolskí pedagógovia
Kategória:Absolventi Filozofickej fakulty Univerzity Mateja Bela v Banskej Bystrici
Kategória:Osobnosti z Banskej Bystrice
Richard Hamming

**Richard Wesley Hamming** (* 11. február 1915, Chicago, Illinois, USA - † 7. január 1998, Monterey, Kalifornia) bol americký matematik, ktorého práca mala mimoriadny význam pre informatiku a oblasť telekomunikácií. Zaoberal sa najmä teóriou informácií, teóriou kódovania a špeciálne samoopravnými kódmi. Je autorom tzv. Hammingovho kódu, konceptu Hammingovej vzdialenosti, atď. Je držiteľom Turingovej ceny za rok 1968.

Kategória:Držitelia Turingovej ceny
Kategória:Nositelia Hammingovej medaily
Kategória:Matematici USA
Kategória:Informatici USA
Kategória:Projekt Manhattan
Kategória:Osobnosti zo Chicaga
Hviezda typu A hlavnej postupnosti

**Hviezda typu A hlavnej postupnosti** (A V) je hviezda (spaľujúca vodík) hlavnej postupnosti spektrálnej klasifikácie A a svietivosti triedy V. Tieto hviezdy majú spektrum so silnou vodíkovou spektrálnou čiarou. Ich hmotnosť sa pohybuje od 1,4 do 2,1 násobku hmotnosti Slnka a povrchová teplota medzi 7600 a 10000 K. Medzi takéto hviezdy patria napríklad Sírius a Vega.

## Zdroj
Ľudovít (Etrúria)

**Ľudovít** (* 5. august 1773, Piacenza, Toskánske veľkovojvodstvo – † 27. máj 1803, Florencia, Etrúrske kráľovstvo) bol prvý a predposledný kráľ Etrúrskeho kráľovstva a parmský vojvoda. Bol synom Ferdinanda, parmského vojvodu, a jeho manželky, Márie Amálie Habsbursko-lotrinskej, šiestej dcéry rakúskej panovníčky Márie Terézie a rímskonemeckého cisára Františka I.

## Život
V roku 1795 pricestoval Ľudovít na španielsky kráľovský dvor, aby tu pokračoval vo svojom štúdiu a tiež sa mal oženiť s jednou z dcér španielskeho kráľa Karola IV.. 25. augusta 1795 sa v Madride oženil so svojou prvostupňovou sesternicou Máriou Lujzou. Tak sa stal španielskym infantom. Počas prvých rokov manželstva zostali v Španielsku.

Toto manželstvo bolo napriek Ľudovítovmu zlému zdraviu šťastné. Ľudovít bol veľmi náchylný na choroby, trpel dýchacími ťažkosťami a od nehody, ktorá sa mu stala v detstve, kedy si o mramorový stôl uderil hlavu, trpel epileptickými záchvatmi. S pokračujúcimi rokmi sa jeho zdravotný stav zhoršoval.

Počas Ľudovítovho pobytu v Španielsku obsadili francúzske vojská v roku 1796 Parmské vojvodstvo. Napoleon Bonaparte, ktorý si podmanil väčšinu Talianska, chcel získať Španielsko ako spojenca proti Anglicku. Navrhol preto odškodniť Bourbonovcom stratu ich Parmského vojvodstva novým kráľovstvom, ktoré malo vzniknúť z Toskánskeho veľkovojvodstva – Etrúriou. Toto bolo dohodnuté Aranjuezskou zmluvou.

V roku 1802 cestoval Ľudovít spolu so svojou tehotnou mnaželkou do Španielska pri príležistosti konania dvojitej svadby – ženil sa brat Márie Lujzy Ferdinand a jej maldšia sestra Mária Izabela. Počas tejto návštavy porodila v Barcelone Ľudovítova manželka Mária Lujza dcéru. Po príchode do Etrúrie sa Ľudovítovo zdravie zhoršilo a v máji v roku 1803 zomrel vo veku 30 rokov, pravdepodobne pri epileptickom záchvate. Na trón potom nastúpil jeho syn Karol Ľudovít ako kráľ Karol II., pretože bol ale neplnoletý, tak regentkou sa stala vdova po Ľudovítovi, Mária Lujza.

## Potomkovia
* Karol Ľudovít Ferdinand (* 1799 – † 1883) ∞ 1820 sardínska princezná Mária Terézia Savojská (* 1803 – † 1879)
* Mária Lujza Šarlota (* 1802 – † 1857) ∞ 
# 1825 saský korunný princ Maximilián, vdovec po jej tete Karolíne (* 1759 – † 1838)
# gróf Ferdinando Rossi (* 1796 – † 1854)
# gróf Giovanni Vimercati (* 1788 – † 1861)

## Pozri aj
* Mária Lujza Bourbonská
* Etrúrske kráľovstvo

## Iné projekty

## Zdroj
* 

Kategória:Králi Etrúrie
Kategória:Bourbonsko-parmská dynastia
Kategória:Nositelia Rádu zlatého rúna
Kategória:Nositelia španielskeho Rádu zlatého rúna
Kategória:Pochovaní v kláštore El Escorial
Guy Berryman

**Guy Rupert Berryman** (* 12. apríl 1978, Kirkcaldy, Škótsko, Spojené kráľovstvo) je basgitaristom a členom britskej hudobnej skupiny Coldplay.

Narodil sa v meste Kirkcaldy v Škótsku, ale v dvanástich sa presťahoval do anglického Kentu. Na basovú gitaru začal hrať, keď mal 13.

S Coldplay začal hrať na Londýnskej univerzite, predtým pôsobil v skupine *Time Out*.

Medzi Berrymanove hudobné vzory patria napríklad James Brown, The Beatles, Kool & the Gang alebo Pink Floyd.

## Zdroje
* 

## Externé odkazy
* Oficiální stránky skupiny Coldplay

Kategória:Škótski rockoví basgitaristi
Kategória:Škótski popoví basgitaristi
Kategória:Škótski rockoví gitaristi
Kategória:Škótski popoví gitaristi
Kategória:Škótski rockoví klaviristi
Kategória:Škótski popoví klaviristi
Kategória:Škótski rockoví klávesisti
Kategória:Škótski popoví klávesisti
Kategória:Škótski rockoví bubeníci
Kategória:Škótski popoví bubeníci
Kategória:Škótski rockoví speváci
Kategória:Škótski popoví speváci
Kategória:Škótski violončelisti
Kategória:Škótski trubkári
Kategória:Anglickí rockoví basgitaristi
Kategória:Anglickí popoví basgitaristi
Kategória:Anglickí rockoví gitaristi
Kategória:Anglickí popoví gitaristi
Kategória:Anglickí rockoví klaviristi
Kategória:Anglickí popoví klaviristi
Kategória:Anglickí rockoví klávesisti
Kategória:Anglickí popoví klávesisti
Kategória:Anglickí rockoví speváci
Kategória:Anglickí popoví speváci
Kategória:Anglickí rockoví bubeníci
Kategória:Anglickí popoví bubeníci
Kategória:Anglickí violončelisti
Kategória:Anglickí trubkári
Kategória:Anglické osobnosti škótskeho pôvodu
Kategória:Coldplay
Jonny Buckland

**Jonathan Mark Buckland** (11. september 1977, Islington, Londýn) je gitaristom a členom britskej hudobnej skupiny Coldplay.

Kategória:Anglickí rockoví gitaristi
Kategória:Coldplay
Kategória:Osobnosti z Londýna
Marvin Minsky

**Marvin Lee Minsky** (* 9. august 1927, New York, USA – † 24. január 2016, Boston, Massachusetts) bol americký kognitívny vedec a informatik, ktorý sa zaoberal výskumom umelej inteligencie. Bol spoluzakladateľom laboratória umelej inteligencie na Massachusetts Institute of Technology a autorom viacerých textov o umelej inteligencii a filozofii.

Minsky je považovaný za jednu z najväčších osobností umelej inteligencie v histórii. Kniha *Perceptrons*, ktorú napísal spoločne so Seymourom Papertom, sa stala klasikou v oblasti analýzy neurónových sietí. Bol však aktívny aj v iných oblastiach informatiky a vedy – spolu s Papertom vynašiel prvú logovskú korytnačku a bol tiež držiteľom patentu na konfokálny mikroskop. Bol tiež šíriteľom niektorých transhumanistických myšlienok.

Bol držiteľom Turingovej ceny za rok 1969 a tiež viacerých iných vedeckých ocenení.

## Referencie


## Iné projekty

Kategória:Informatici USA
Kategória:Filozofi USA
Kategória:Kognitívni vedci
Kategória:Priekopníci informatiky
Kategória:Ateisti USA
Kategória:Skeptici
Kategória:Výskumníci v oblasti umelej inteligencie
Kategória:Absolventi Harvard University
Kategória:Absolventi Princeton University
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Držitelia Turingovej ceny
Kategória:Nositelia Japonskej ceny
Kategória:Informatici židovského pôvodu
Kategória:Filozofi židovského pôvodu
Kategória:Osobnosti USA židovského pôvodu
Kategória:Osobnosti z New Yorku
Will Champion

**William Champion** (31. júl 1978, Southampton, Anglicko ) je bubeník a člen britskej hudobnej skupiny Coldplay.

Kategória:Anglickí rockoví bubeníci
Kategória:Anglickí rockoví speváci
Kategória:Osobnosti zo Southamptonu
Kategória:Coldplay